The Sims 4

Το The Sims 4 είναι βιντεοπαιχνίδι προσομοίωσης ζωής που ανήκει στη σειρά The Sims. Η Electronic Arts ανακοίνωσε το παιχνίδι στις 6 Μαΐου 2013, και κυκλοφόρησε για Microsoft Windows στις 2 Σεπτεμβρίου 2014. Η Mac έκδοση κυκλοφόρησε μόνο σε ψηφιακή μορφή λίγους μήνες μετά, στις 17 Φεβρουαρίου 2015. Η έκδοση του παιχνιδιού για κονσόλες κυκλοφόρησε στις 14 Νοεμβρίου 2017.

Το παιχνίδι έχει την ίδια έννοια όπως και ο προκάτοχός του, το The Sims 3. Οι παίκτες ελέγχουν τους Sims σε διάφορες δραστηριότητες και διαμορφώνουν τις σχέσεις τους. Το παιχνίδι, όπως και τα υπόλοιπα της σειράς, δεν έχει ένα ορισμένο τελικό στόχο. Η Δημιουργία Sim και το Build mode έχουν επανασχεδιαστεί ώστε να επιτρέπουν μεγαλύτερη ευελιξία κατά τη δημιουργία του περιεχομένου του παιχνιδιού. Η συναισθηματική κατάσταση διαδραματίζει μεγαλύτερο ρόλο σε σχέση με τα προηγούμενα παιχνίδια της σειράς, με επιπτώσεις στην κοινωνική αλληλεπίδραση και την προσωπικότητα.

 Τρόπος παιχνιδιού 
Το The Sims 4 είναι βασισμένο πάνω στην ίδια ιδέα με τους προκατόχους του. Οι παίκτες ελέγχουν τις δραστηριότητες και τις σχέσεις των Sims με τρόπο παρόμοιο με την πραγματική ζωή. Οι Sims είναι σε θέση να κάνουν πολλαπλές εργασίες ταυτόχρονα, όπως η ομιλία και η βόλτα. Τα χαρακτηριστικά, οι δράσεις και η κοινωνική συμπεριφορά συνδυάζονται για να επηρεάσουν τα συναισθήματα και την προσωπικότητα των Sims.

Νέες μέθοδοι θανάτου έχουν συμπεριληφθεί στο παιχνίδι, όπως θάνατος από το γέλιο.

Το εργαλείο Δημιουργία Sim έχει επανασχεδιαστεί ώστε να επιτρέπει τον χειρισμό των φυσικών χαρακτηριστικών των Sims σας, κάνοντας κλικ και σέρνοντας το μέρος του σώματος. Έχει προστεθεί η δυνατότητα να προσαρμόσετε τη φωνή του Sim, να ρυθμίσετε το πως περπατάει ο κάθε Sim, και να επιλέξετε ένα προσχεδιασμένο στυλ ρούχων. Οι συνδυασμοί των χαρακτηριστικών αθροίζονται έτσι ώστε να δημιουργηθεί ένα κρυφό χαρακτηριστικό που είναι διαθέσιμο μόνο σε Sims με αυτό το σύνολο χαρακτηριστικών.

Οι Willow Creek και Oasis Springs περιλαμβάνονται ως οι προεπιλεγμένες πόλεις του The Sims 4. Η Willow Creek παρουσιάζει κήπους και λόφους, ως μέρος του εδάφους της ενώ η Oasis Springs βρίσκεται σε μια όαση στην έρημο.

Η Λειτουργία Κατασκευής περιλαμβάνει τη δυνατότητα να τοποθετήσετε προσχεδιασμένα δωμάτια και στη συνέχεια να τα τροποποιήσετε, να προσθέσετε τα θεμέλια αφότου ένα σπίτι έχει χτιστεί, να τοποθετήσετε όλα τα παράθυρα ταυτόχρονα και να τα αναδιαμορφώσετε. Τα δωμάτια και τα σπίτια μπορούν να μετακινηθούν ολόκληρα μετά την κατασκευή.

Οι παίκτες μπορούν να εισάγουν Sims και δωμάτια από μια βάση δεδομένων που δημιουργείται από τους χρήστες. Οι λαμβανόμενοι Sims διατηρούν τις προσαρμοσμένες προσωπικότητες τους και τα συναισθήματά τους όπως και πριν ληφθούν. Κοινόχρηστα δωμάτια και σπίτια μπορούν επίσης να μεταφερθούν ως σύνολο, με όλα τα πρωτότυπα αντικείμενα.

 Ανάπτυξη 
Όπως και τo The Sims 3, το παιχνίδι αναπτύσσεται από τo The Sims Studio θυγατρική της Maxis και διανέμεται από την Electronic Arts. Το The Sims 4 είναι ένα παιχνίδι για έναν παίκτη, και δεν απαιτεί σύνδεση στο διαδίκτυο για να παίξει, αλλά χρειάζεται ένα λογαριασμό Origin και πρόσβαση στο διαδίκτυο κατά τη διάρκεια της αρχικής διαδικασίας εγκατάστασης.

Στις 25 Απριλίου 2013, μερικές φωτογραφίες διέρρευσαν στο διαδίκτυο. Στις 3 Μαΐου, 2013, η Electronic Arts έστειλε ένα e-mail σε πολλούς θαυμαστές δηλώνοντας ότι θα υπάρξει μια μεγάλη ανακοίνωση στις 6 Μαΐου 2013, την οποία πολλοί περίμεναν ότι θα είναι το The Sims 4.

Ένα βίντεο παρουσιάστηκε κατά τη διάρκεια της Gamescom 2013, που πραγματοποιήθηκε στο Koelnmesse στην Κολωνία της Γερμανίας. Σ' αυτό παρουσιάζονταν καινούργια χαρακτηριστικά επικεντρωμένα στη βελτιωμένη Δημιουργία Sim με όλες τις νέες λειτουργίες. Η Maxis δήλωσε ότι το παιχνίδι θα τρέχει καλύτερα σε παλιούς όχι και τόσο καλούς υπολογιστές από το The Sims 3.

Υπήρχαν υποψίες ότι το The Sims 4 είχε προγραμματιστεί να κυκλοφορήσει στις αρχές του 2014, αλλά αργότερα αποκαλύφθηκε ότι στην πραγματικότητα θα κυκλοφορήσει στις 2 Σεπτεμβρίου του 2014.

Στις 14 Μαΐου του 2014, ο παραγωγός Ryan Vaughan παρουσίασε ένα άλλο βίντεο σχετικό με τη Δημιουργία Sim στο επίσημο κανάλι The Sims στο YouTube. Αυτό περιλάμβανε μια προεπισκόπηση του πως θα μοιάζουν οι προσχεδιασμένοι Sims, Bella Goth και Mortimer Goth, στο The Sims 4. Η ομάδα ανάπτυξης παρουσίασε ένα άλλο βίντεο στης 28 Μαΐου 2014, που απεικόνιζε τα νέα χαρακτηριστικά της λειτουργίας κατασκευής. Οι παίκτες θα μπορούν πλέον να επιλέξουν μεταξύ τριών διαφορετικών υψών τοίχου, να προσαρμόσουν τη θέση ενός παραθύρου σε έναν τοίχο, καθώς και να είναι σε θέση να κινήσουν ένα ολόκληρο δωμάτιο από τη μία θέση στην άλλη.

Η EA ανακοίνωσε την ημερομηνία κυκλοφορίας του παιχνιδιού, 2 Σεπτεμβρίου του 2014 για της Ηνωμένες Πολιτείες και 4 Σεπτεμβρίου για την Ευρώπη, την Αυστραλία και τη Βραζιλία, κατά τη διάρκεια συνέντευξης τύπου στο Electronic Entertainment Expo στις 9 Ιουνίου 2014.

Στις 28 Ιουνίου, στο κανάλι The Sims στο Youtube κυκλοφόρησε ένα ακόμη βίντεο παρουσιάζοντας την ιδιαιτερότητα του κάθε Sim και των συναισθημάτων του.

 Ανάπτυξη για Mac 
Μετά την πρώτη ανακοίνωση, η EA δήλωσε ότι το The Sims 4 ήταν σε εξέλιξη για Mac και Windows, ώστε να κυκλοφορήσει το 2014.http://www.ea.com/news/the-sims-4-in-development-for-pc-and-mac Ωστόσο, πιο κοντά στην ημερομηνία κυκλοφορίας, η εταιρεία δήλωσε ότι ήταν "επικεντρωμένη [για] Windows" και "δεν είχε καμία ενημέρωση για τη Mac έκδοση του παιχνιδιού τη δεδομένη στιγμή", υποδεικνύοντας ότι η έκδοση Mac θα έρθει αργότερα, αφού πρώτα κυκλοφορήσει τον Σεπτέμβριο του 2014 για Windows. Κυκλοφόρησε τελικά στις 17 Φεβρουαρίου 2015 μόνο σε ψηφιακή μορφή, πιθανά γιατί ελάχιστα σύγχρονα Mac έχουν οδηγό DVD. Επίσης, ανακοινώθηκε πως ο κάτοχος της έκδοσης PC ενός από τα παιχνίδια αυτά (Βασικό Παιχνίδι και Επεκτάσεις) θα έχει δωρεάν και την έκδοση Mac. Τέλος, ανακοινώθηκε πως τα μελλοντικές επεκτάσεις θα είναι συμβατές με το OS X, και θα κυκλοφορούν την ίδια στιγμή.

 Ενημερώσεις Παιχνιδιού 
Απο τη στιγμή που κυκλοφόρησε το The Sims 4 (Σεπτέμβριος 2014) μέχρι σήμερα οι προγραμματιστές συνεχίζουν να ενημερώνουν το παιχνίδι με πράγματα που ζητάνε οι παίκτες. Τα πλυντήρια πιάτων, οι πισίνες, τα φαντάσματα, οι ανανεωμένοι χάρτες και πολλά άλλα είναι στο παιχνίδι. Οι ενημερώσεις γίνονται κάθε μήνα και φέρνουν πολλά νέα πράγματα, καθώς και διάφορα bug fixes.

 Διαμάχη χαρακτηριστικών 
Στις 25 Ιουνίου, το The Sims Studio ανακοίνωσε τον αποκλεισμό αρκετών χαρακτηριστικών του παιχνιδιού που περιλαμβάνονταν στα προηγούμενα παιχνίδια όπως των πισίνων, της κολύμβησης, των ρούχων κολύμβησης, και ενός σταδίου ζωής γνωστό ως νήπια. Αυτή η ανακοίνωση επισήμανε επίσης την έλλειψη ενός ανοικτού κόσμου που υπήρχε στο The Sims 3, αναφέροντας ότι η γειτονιά θα διαχωρίζεται με οθόνες φόρτωσης. Νωρίτερα στη διαδικασία της ανάπτυξης, μια συνέντευξη με έναν παραγωγό είχε αποκαλύψει ότι η Δημιουργία Sim, ένα χαρακτηριστικό προσαρμογής γνωστό από τα προηγούμενα παιχνίδια Sims, δεν θα πρέπει να προστεθεί στο The Sims 4 αντί για άλλα χαρακτηριστικά. Οι προγραμματιστές ανακοίνωσαν στη συνέχεια, μέσα από μια σειρά από tweets, ότι το παιχνίδι θα κυκλοφορήσει χωρίς υπόγεια, παντοπωλεία και σχολεία, ενώ παρόλο οι καριέρες και τα σχολεία θα συνεχίσουν να εμφανίζονται, θα εκπροσωπούνται με διαφορετικό τρόπο από το The Sims 3, παρόμοιο με τον τρόπο που παρουσιάζονταν στο The Sims 2. Αυτό προκάλεσε την οργή μεταξύ των οπαδών της σειράς, οι οποίοι θεωρούν ότι αυτό έγινε για την εισαγωγή τους αργότερα για ένα αντίτιμο. Μια αίτηση ξεκίνησε από τους οπαδούς ώστε να αποκατασταθούν τα χαρακτηριστικά για την αρχική έκδοση του παιχνιδιού. Έως την 21 Αυγούστου, η αίτηση κατείχε πάνω από 22.000 υπογραφές.

Η Maxis υποστήριξε ότι δεν είναι δυνατόν κάθε χαρακτηριστικό να συμπεριλαμβάνεται στο παιχνίδι και ότι αυτά θα μπορούσαν πάντα να προστεθούν σε μεταγενέστερη ημερομηνία, μετά την κυκλοφορία.

Ωστόσο, την 1η Οκτωβρίου 2014, η Maxis επιβεβαίωσε ότι ένα από τα χαρακτηριστικά που λείπουν, δηλαδή οι πισίνες, μαζί με άλλες νέες ενημερώσεις και χαρακτηριστικά, θα προστεθούν στο παιχνίδι μέσω μίας δωρεάν ενημέρωσης τον Νοέμβριο.

 Προώθηση και κυκλοφορία 
Η SteelSeries και η Electronic Arts ανακοίνωσαν μια σειρά από θεματικά περιφερειακά για την προώθηση του The Sims 4, συμπεριλαμβανομένου ενός ζευγαριού ακουστικά, ενός ποντικιού υπολογιστή που ανάβει σύμφωνα με τα συναισθήματα των Sims και ενός mousepad που απεικονίζει διάφορες παρέες Sim.

Ένα demo της Δημιουργίας Sim (μέρος του παιχνιδιού) κυκλοφόρησε στο κοινό, το οποίο παρέχεται δωρεάν σε όλους.http://www.ign.com/articles/2014/07/08/the-sims-4-demo-incoming-pool-and-toddler-omission-explainedhttps://www.origin.com/en-nz/store/buy/sims-4/pc-download/base-game/digital-deluxe-edition

 Πακέτα Επέκτασης 
ΌνομαΕίδοςΗμερομηνία ΚυκλοφορίαςΠεριγραφή Get to WorkΠακέτο επέκτασης  Κυκλοφόρησε για πρώτη φορά στις 31 Μαρτίου 2015. Αυτό το πρώτο πακέτο επέκτασης προσθέτει τρεις νέες ενεργές σταδιοδρομίες: γιατρός, ντετέκτιβ και επιστήμονας. Το Get to Work δίνει επίσης την ευκαιρία να δημιουργήσεις το δικό σου κατάστημα λιανικής πώλησης και να ξεκινήσεις τη δική σου επιχείρηση λιανικής πώλησης. Αυτό το πακέτο επέκτασης προσθέτει επίσης μια νέα γειτονιά που ονομάζεται Magnolia Promenade, και τον πλανήτη Sixam, έναν εξωγήινο κόσμο. Η συσκευασία προσθέτει επίσης δύο νέες δεξιότητες (ψησίματος και φωτογραφίας), νέα αντικείμενα και ρούχα. Get TogetherΠακέτο επέκτασης http://www.gamespot.com/articles/the-sims-4s-next-expansion-delayed/1100-6431243/ Προσθέτει τα κλαμπ και περιλαμβάνει νέα αντικείμενα ψυχαγωγίας που σχετίζονται με πάρτι, συμπεριλαμβανομένης μιας πίστας και ενός σταθμού DJ. City LivingΠακέτο επέκτασης  Προσθέτει ένα αστικοποιημένο περιβάλλον πόλης, με χαρακτηριστικά παιχνιδιού, όπως η διαμονή σε διαμερίσματα και η παρακολούθηση πολιτιστικών φεστιβάλ. Cats & DogsΠακέτο επέκτασης  Προσθέτει σκύλους και γάτες ως οικιακά κατοικίδια και το επάγγελμα του κτηνίατρου. SeasonsΠακέτο επέκτασης  Προσθέτει τον καιρό και τις εποχές στο παιχνίδι, καθώς και ορισμένες δραστηριότητες παιχνιδιού σε εξωτερικούς χώρους και εποχικές δραστηριότητες. Get FamousΠακέτο επέκτασης  Προσθέτει το σύστημα διασημοτήτων Sim και μια διαδραστική καριέρα ηθοποιού. Island LivingΠακέτο επέκτασης  Προσθέτει έναν κόσμο τροπικών νησιών, τις γοργόνες Sims και ένα περίεργο σύστημα εργασίας. Discover UniversityΠακέτο επέκτασης  Προσθέτει μια εμπειρία κολεγίου και έναν κόσμο με θέμα το πανεπιστήμιο. Eco LifestyleΠακέτο επέκτασης  Προσθέτει το σύστημα οικολογικού αποτυπώματος και αντικείμενα παιχνιδιού που σχετίζονται με τη βιώσιμη ζωή. Snowy EscapeΠακέτο επέκτασης  Προσθέτει έναν χιονισμένο και ορεινό κόσμο της Ιαπωνίας, με ορισμένες υπαίθριες δραστηριότητες και αθλήματα χιονιού. Cottage LivingΠακέτο επέκτασης  Προσθέτει δραστηριότητες παιχνιδιού αγροτικής καλλιέργειας και ζώα φάρμας όπως λάμα, αγελάδες, κοτόπουλα, κουνέλια και άγρια πτηνά. High School YearsΠακέτο επέκτασης  Προσθέτει το γυμνάσιο που λειτουργεί σαν καριέρα εντός παιχνιδιού και δραστηριότητες παιχνιδιού που προσανατολίζονται στους εφήβους. Growing TogetherΠακέτο επέκτασης  Προσθέτει δραστηριότητες παιχνιδιού και αντικείμενα που σχετίζονται με όλες τις γενιές των Sim οικογενειών και αναδομεί το κοινωνικό σύστημα του παιχνιδιού. Horse RanchΠακέτο επέκτασης  Προσθέτει τη δυνατότητα να έχετε άλογα, με έπιπλα, ρούχα και έναν κόσμο με θέμα τις νοτιοδυτικές Ηνωμένες Πολιτείες. For RentΠακέτο επέκτασης  Προσθέτει τη δυνατότητα να κατέχετε πολλά ακίνητα, να ζείτε σε ενοικιαζόμενα ακίνητα και έναν κόσμο εμπνευσμένο από τη Νοτιοανατολική Ασία. LovestruckΠακέτο επέκτασης  Επικεντρώνεται στις ρομαντικές σχέσεις, προσθέτοντας στα ραντεβού νέες κοινωνικές αλληλεπιδράσεις και δραστηριότητες, σε έναν κόσμο εμπνευσμένο από την Πόλη του Μεξικού. Life & DeathΠακέτο επέκτασης  Προσθέτει επιλογές παιχνιδιού που σχετίζονται με τους θανάτους των Sims και τη μετά θάνατον ζωή, καθώς και τη δυνατότητα να γίνεις Θεριστής (Grim Reaper). Businesses & HobbiesΠακέτο επέκτασης  Δίνει τη δυνατότητα να διευθύνετε μικρές επιχειρήσεις που βασίζονται στις δεξιότητες και τα ενδιαφέροντα των Sims και προσθέτει νέες δεξιότητες όπως το τατουάζ και την κεραμική. Enchanted by NatureΠακέτο επέκτασης  Εισάγει μια εμπειρία παιχνιδιού με επίκεντρο τη φύση και τη μαγεία στο The Sims 4. Το πακέτο εστιάζει κυρίως σε έναν ελεύθερο τρόπο ζωής και την εισαγωγή των νεράιδων. Adventure AwaitsΠακέτο επέκτασης  Εισάγει ένα σύστημα Getaway Planner που επιτρέπει στους Sims να προγραμματίζουν και να προσαρμόζουν ταξίδια. Το πακέτο επεκτείνει επίσης το παιχνίδι της παιδικής ηλικίας με νέες δραστηριότητες, χαρακτηριστικά και επιλογές παιδικής χαράς, εστιάζοντας στην εξερεύνηση, τη δημιουργικότητα και τις οικογενειακές περιπέτειες.

 Game packs 
ΌνομαΗμερομηνία ΚυκλοφορίαςΠεριγραφή Outdoor Retreat PC: Console: Παρέχει ευκαιρίες στους Sims να εξερευνήσουν περιοχές άγριας φύσης, να κάνουν κάμπινγκ, πεζοπορία και να συνδεθούν με τη φύση, σε έναν νέο ρουστίκ κόσμο. Spa Day PC: Console: Προσφέρει μια πολυτελή εμπειρία σπα στους Sims, με θεραπείες που επικεντρώνονται στην ευεξία. Dine Out PC: Console: Παρέχει ευκαιρίες στους Sims να εξερευνήσουν περιοχές άγριας φύσης, να κάνουν κάμπινγκ, πεζοπορία και να συνδεθούν με τη φύση, σε έναν νέο ρουστίκ κόσμο. Vampires PC: Console: Δίνει την επιλογή στους Sims να γίνουν βρυκόλακες και να αναπτύξουν υπερφυσικές ικανότητες. Parenthood PC: Console: Επεκτείνει την εμπειρία ανατροφής μιας οικογένειας, προσφέροντας νέες δυνατότητες παιχνιδιού για διαφορετικά στάδια ζωής και πρόσθετες προκλήσεις στην ανατροφή των παιδιών. Jungle Adventure PC: Console: Οι Sims μπορούν να επισκεφθούν έναν κόσμο ζούγκλας εμπνευσμένο από τη Λατινική Αμερική, να εξερευνήσουν ερείπια, να αποκαλύψουν αντικείμενα και να μάθουν για τους τοπικούς πολιτισμούς. StrangerVille PC: Console: Περιλαμβάνει έναν νέο κόσμο με μια μυστηριώδη περιπέτεια και μια στρατιωτική καριέρα που μπορεί να ξεκλειδωθεί. Realm of Magic PC: Console: Επιτρέπει στους Sims να κάνουν ξόρκια, να μάθουν ξόρκια, να παρασκευάσουν φίλτρα και να ζήσουν σε έναν κόσμο γεμάτο μαγεία. Star Wars: Journey to Batuu  Επισκεφθείτε το Batuu, έναν κόσμο εμπνευσμένο από τον Πόλεμο των Άστρων. Ολοκληρώστε μια καμπάνια και ξεκλειδώστε στοιχεία από το franchise. Περιλαμβάνονται αξιόλογοι χαρακτήρες του Star Wars όπως ο Rey και ο Kylo Ren. Dream Home Decorator  Εισάγει μια νέα καριέρα στο σχεδιασμό εσωτερικών χώρων, επιτρέποντας στους Sims να ανακαινίσουν και να δώσουν στυλ στα σπίτια με νέα έπιπλα και επιλογές σχεδίασης. My Wedding Stories  Δίνει την ευκαιρία προγραμματισμού γάμου, συμπεριλαμβανομένης της προσαρμογής λεπτομερειών, της επιλογής παραδόσεων, της πρόσληψης πωλητών και της εμπειρίας πιθανών ατυχιών. Werewolves  Επιτρέπει στους Sims να μεταμορφωθούν σε λυκανθρώπους, να εξερευνήσουν τις λαϊκές παραδόσεις για τους λυκανθρώπους, να ενωθούν σε αγέλες και να βιώσουν άγριες πτυχές της φύσης τους.

Πρόσθετο περιεχόμενο διαθέσιμο για λήψη

 Όνομα Ημερομηνία κυκλοφορίας Περιγραφή Digital Deluxe Upgrade Life of the Party  Περιλαμβάνεται στο Limited Edition και πάνω. Προσθέτει το Tiki Bar Flaming και επιπλέον ρούχα. Awesome Animal Hats Περιλαμβάνεται στην Digital Deluxe Edition και πάνω. Προσθέτει μια συλλογή από καπέλα ζώων. Up All Night Περιλαμβάνεται στην Digital Deluxe Edition και πάνω. Προσθέτει την επίδειξη φωτός λέιζερ, face paint, πρόσθετα διακοσμητικά για γιορτές και ρούχα, δύο νέους τύπους γιορτών, και νέες συνταγές μαγειρικής. Holiday Celebration Pack  Ένα δωρεάν διαθέσιμο για λήψη πακέτο περιεχομένου. Προσθέτει διακοσμήσεις διακοπών χειμώνα και ρούχα.
 Εκδόσεις 
 Χαρακτηριστικά Standard Limited Edition Digital Deluxe Premium Edition Collector's Edition Στα καταστήματα ή λήψη μέσω του Origin Λήψη μόνο από το Origin Μόνο στα καταστήματα Βασικό παιχνίδι σε DVD colspan="5"  Επιπλέον ψηφιακό περιεχόμενο Life of the Party  colspan="4"  Awesome Animal Hats colspan="2"  colspan="3"  Up All Night colspan="2"  colspan="3"  Ψηφιακό soundtrack colspan="2"  colspan="3"  Οδηγός από τους δημιουργούς του παιχνιδιού colspan="3"  colspan="2"  USB διαδραστικό αγαλματίδιο plumbob colspan="4"  

 Αποδοχή 

Η EA δεν παρείχε αναθεωρημένα αντίγραφα του παιχνιδιού μέχρι την 1η Σεπτεμβρίου, πράγμα που σημαίνει ότι οι κριτικοί δεν ήταν σε θέση να επανεξετάσουν το παιχνίδι πριν από την κυκλοφορία του. Με την απουσία των αρχικών αξιολογήσεων κατέστη σαφές ότι οι παίκτες ήταν σε γενικές γραμμές δυσαρεστημένοι με το παιχνίδι, ειδικά αυτοί που ήταν εξοικειωμένοι με τα προηγούμενα παιχνίδια στη σειρά.

Στην ιστοσελίδα Metacritic, το The Sims 4 έλαβε βαθμολογία 70 με βάση τις 52 κριτικές, αναφέροντας "μικτή ή μέση" υποδοχή.http://www.metacritic.com/game/pc/the-sims-4/critic-reviews Οι αρνητικές και οι μικτές κριτικές προήλθαν κυρίως από τους κριτικούς οι οποίοι είναι οπαδοί του The Sims 3, και πιστεύουν ότι το νέο παιχνίδι είναι ένα βήμα προς τα πίσω λόγω της έλλειψης του περιεχομένου του και ενός ανοικτού κόσμου.

Ο κριτής του ABCnews.com, ο Derrik J. Lang εξήρε ότι το παιχνίδι είναι "εξαιρετικά πιο διαισθητικό στην αρχή", τονίζοντας ότι οι Sims είναι τώρα πιο έξυπνοι από ό, τι πριν, έχουν συναισθήματα που επηρεάζουν τις διαθέσεις τους και είναι σε θέση να κάνουν πολλά πράγματα ταυτόχρονα. Παρά τον έπαινο, ο Lang βράβευσε το παιχνίδι με δύο αστέρια δηλώνοντας ότι συνάντησε ενοχλητικές δυσλειτουργίες και ότι το παιχνίδι χάνει περιεχόμενο από τα προηγούμενα, όπως τα πλυντήρια πιάτων.

Ο Kevin VanOrd του Gamespot έδωσε στο παιχνίδι 6 από τα 10. Παρά το ότι εξέφρασε τον θαυμασμό του για τα γραφικά, τον ήχο και τα συναισθήματα, ο ίδιος δηλώνει ότι ποθεί τα δύο κύρια χαρακτηριστικά του The Sims 3: το εργαλείο "Δημιουργία ενός στυλ" και τον ανοιχτό κόσμο. Το συμπέρασμά του είναι: "Το μεγαλύτερο πρόβλημα του "The Sims 4 είναι ότι το The Sims 3 υπάρχει".http://www.gamespot.com/reviews/the-sims-4-review/1900-6415867/

Άλλες κριτικές ήταν ευνοϊκότερες. Η CraveOnline.co.uk ανέφερε σε ένα άρθρο ότι "οι απαίσιες κριτικές χρηστών υποδεικνύουν μια ισχυρή αντίδραση." Ωστόσο, η ιστοσελίδα πρόσθεσε ότι "οι οπαδοί των Sims που δεν έχουν δώσει μεγάλη προσοχή στη συνεχιζόμενη διαμάχη γύρω από το παιχνίδι μπορούν να δουν στις βαθμολογίες του Amazon και, χωρίς να γνωρίζουν ότι πολλοί απορρίπτουν αμέσως το παιχνίδι λόγω του λοιπού περιεχομένου του, να αποφασίσουν ότι δεν θα το αγοράσουν." Σε ένα "πρώτες εντυπώσεις" άρθρο, ο κριτής της ιστοσελίδας κατέληξε στο συμπέρασμα ότι "αυτό είναι ένα μεγάλο παιχνίδι που είναι ανάξιο του μίσους που έχω δει." Ο κριτής δήλωσε ότι το μόνο πράγμα που πραγματικά τον ενόχλησε ήταν η έλλειψη των μη-κοινωνικών δραστηριοτήτων, που σήμαινε ότι η διασκέδαση ήταν στις κοινωνικές αλληλεπιδράσεις.

Η Kallie Plagge του IGN έδωσε στο The Sims 4 7,5 από τα 10. Ήταν απογοητευμένη από την έλλειψη περιεχομένου από τα προηγούμενα παιχνίδια και την έλλειψη των "cool" αντικείμενων που θα μπορούσαν να τα αντικαταστήσουν επαρκώς καθώς και με τις πολλές συχνές, έστω και μικρές, οθόνες φόρτωσης. Η βαθμολογία που έδωσε είναι σχετικά υψηλή, όμως, επειδή το "The Sims 4 καταφέρνει να είναι ένα βαθύ και πολύπλοκο παιχνίδι, όταν πρόκειται για τις αλληλεπιδράσεις των Sim, με πολλές διασκεδαστικές συναισθηματικές δυνατότητες [...] Πλέον, τα εξαιρετικά εργαλεία της κατασκευής κάνουν την αρχιτεκτονική περισσότερο διασκεδαστική από ποτέ ". Συμπέρασμα της είναι ότι "αυτό το παιχνίδι είναι μια καλή αρχή ώστε να μπορέσει τελικά να επεκταθεί σε ένα μεγάλο παιχνίδι Sims, αλλά δεν υπάρχει ακόμα".http://www.ign.com/articles/2014/09/02/the-sims-4-review

Το Buzzfeed έδωσε το παιχνίδι σε πολλά από τα μέλη του προσωπικού του, οι οποίοι δήλωσαν ότι ήταν "απελπιστικά εθισμένοι" στο The Sims 4. Επαίνεσαν το παιχνίδι για το νέο σύστημα συναισθημάτων μεταξύ άλλων πραγμάτων.http://www.buzzfeed.com/josephbernstein/hopelessly-addicted-seven-buzzfeeders-review-the-sims-4#2tcxdec

Ο Robert Bernstein του Den of Geek θεωρεί ότι το παιχνίδι είναι περισσότερο σαν το The Sims 2.5 ή ακόμα σαν ένα κινητό παιχνίδι. Δηλώνει ότι το The Sims 4 είναι μια μεγάλη απογοήτευση με τα τεχνικά ζητήματα, και προτείνει στους παίκτες να μην σπαταλήσουν τα simoleons τους σε αυτό το παιχνίδι.The Sims 4 Review

Το GamePlanet δίνει στο The Sims 4 το 6/10 σκορ, επαινώντας τα νέα συναισθήματα και τη δημιουργία sim, αλλά θεωρεί ότι το παιχνίδι είναι "εσκεμμένα ατελή" για να "εξασφαλιστεί ότι οι χρήστες θα θέλουν να αγοράσουν πολλά πακέτα επέκτασης".

Ο Jack Fleming της Independent εξήρε το παιχνίδι για το χαρακτηριστικό "The Gallery" που επιτρέπει στους χρήστες να επιδείξουν τις δημιουργίες τους εύκολα, το νέο σύστημα multitasking, τον οπτικό σχεδιασμό, την προσωπικότητα και τα συναισθήματα, τις ασυνήθιστες σταδιοδρομίες (που, για παράδειγμα, επιτρέπει στους Sims να ταξιδέψουν στο διάστημα) και τον νέο τρόπο κατασκευής. Από την άλλη πλευρά, ο ίδιος εξέφρασε την απογοήτευσή του με τις οθόνες φόρτωσης, τα νέα στοιχεία ελέγχου της κάμερας (σημειώνοντας παράλληλα ότι μπορεί να επανέλθει στο The Sims 3 στυλ), και σημείωσε την έλλειψη περιεχομένου από προηγούμενες δόσεις (όπως τις πισίνες και τα νήπια) που έκανε πολλούς οπαδούς να αναστατωθούν. Εν κατακλείδι, γράφει: το "The Sims 4 είναι ένα εύκολο παιχνίδι για να μπει (αν και οι συνεχείς συμβουλές στην αρχή μπορεί στην πραγματικότητα να είναι λίγο απογοητευτικές) και οι λόγοι που οι άνθρωποι αγαπούν αυτή τη σειρά εξακολουθούν να υπάρχουν. Ωστόσο, δεν θα μπορούσα να βοηθήσω, αλλά εύχομαι να μπορούσα πραγματικά να πάω στο διάστημα και να οδηγώ το διαστημόπλοιο γύρω από..."http://www.independent.co.uk/life-style/gadgets-and-tech/gaming/the-sims-4-review-want-more-from-life-create-a-sim-9714109.html

Ο Andrei Dobra της Softpedia έδωσε στο παιχνίδι το 8 στα 10 σκορ και σημείωσε ότι:. "το The Sims 4 είναι μια διασκεδαστική εμπειρία που παίρνει σίγουρα σημαντικά βήματα για τη βελτίωση των βασικών μηχανικών της σειράς. Η Δημιουργία-A-Sim και τα συστήματα κατασκευής είναι πολύ πιο προσιτά ακόμα ώστε να προσφέρουν πολύ βάθος για εκείνους που το επιθυμούν. Οι Sims είναι έξυπνοι και μπορούν να αλληλεπιδρούν με πολλούς ικανούς τρόπους. Ωστόσο, εξακολουθούν να υπάρχουν πολλά βασικά στοιχεία που λείπουν, ενώ το υφιστάμενο σύνολο των επιλογών είναι περιορισμένο, για να πω το λιγότερο, δεν υπάρχει αμφιβολία για να εξασφαλιστεί ότι οι επικείμενες επεκτάσεις θα φέρουν πολλά ιδιαίτερα επιθυμητά πράγματα."http://www.softpedia.com/reviews/games/pc/The-Sims-4-Review-457622.shtml

 Απαιτήσεις Συστήματος 
Στις 25 Ιουλίου 2014, η επίσημη ιστοσελίδα The Sims ενημέρωσε το τμήμα FAQ ώστε να περιλαμβάνει τις ελάχιστες απαιτήσεις συστήματος που χρειάζονται προκειμένου να παίζει το The Sims 4. Πρόκειται για τις εξής: 
+  Απαιτείται Απαιτείται πρόσβαση στο διαδίκτυο για την ενεργοποίηση του προϊόντος Λειτουργικό Σύστημα Windows XP (SP3), Windows Vista (SP2), Windows 7 (SP1), Windows 8, ή Windows 8.1 Επεξεργαστής 1.8 GHz Intel Core 2 Duo, AMD Athlon 64 Dual-Core 4000+ ή ισοδύναμος (Για υπολογιστές που χρησιμοποιούν ενσωματωμένα chipsets γραφικών, το παιχνίδι χρειάζεται 2.0 GHz Intel Core 2 Duo, 2.0 GHz AMD Turion 64 X2 TL-62 ή ισοδύναμο) Μνήμη: Τουλάχιστον 2 GB RAM Σκληρός Δίσκος Τουλάχιστον 9 GB ελεύθερου χώρου με τουλάχιστον 1 GB επιπλέον χώρου για προσαρμοσμένο περιεχόμενο και για αποθηκευμένα αρχεία DVD-ROM Οδηγός DVD ROM απαιτείται μόνο για την εγκατάσταση του παιχνιδιού Κάρτα Γραφικών128 MB της Video RAM με υποστήριξη Pixel Shader 3.0. Υποστηριζόμενες Κάρτες Γραφικών: NVIDIA GeForce 6600 ή καλύτερη, ATI Radeon X1300 ή καλύτερη, Intel GMA X4500 ή καλύτερη Κάρτα Ήχου Συμβατή με DirectX 9.0c DirectX Συμβατή με DirectX 9.0c Μονάδες Εισόδου Πληκτρολόγιο και Ποντίκι

 Παραπομπές 

 Εξωτερικοί σύνδεσμοι 



Κατηγορία:The Sims
Κατηγορία:Βιντεοπαιχνίδια στρατηγικής
Κατηγορία:Βιντεοπαιχνίδια προσομοίωσης ζωής
Κατηγορία:Βιντεοπαιχνίδια του 2014
Κατηγορία:Βιντεοπαιχνίδια του 2015
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια της Electronic Arts
Κατηγορία:Συνέχειες βιντεοπαιχνιδιών